Järgmine käik peapostkontorisse. Poste Restante on siin vist vähenõutav teenus, kuna meid lohistati ühest ruumist teise. Viimaks leiti ühe riiuli pealt pakk kirju, mis kõik olidki meile. Liivo, Mart, Wend ja mina olime õnnelikud kirjasaajad. Taniil sai paki Rollingute Leidalt, et edasi anda nende kontaktile. Hannes oli ainuke, kes vapralt pisareid alla neelates teatas, et ega ta õieti midagi ei oodanudki. Lubasime talle ise kirjutada.